Versus Black Men's Pants - ShopStyle
All / Men / Clothing / Pants / Versus Pants
Versus Black Men's Pants
Versus slim-fit trousers
Black wool-blend slim-fit trousers from Versus. Prosus verhoog aanbod vir Just Eat | Netwerk24
Deur Petrus Malherbe 09 Desember 2019 11:43
Die maatskappy, waarin Naspers sy buitelandse internetbelange hou, het sy aanbod van 710p tot 740p per aandeel verhoog.
Prosus bevind hom tans midde-in ’n vyandige oorname-aanbod vir Just Eat en ding regstreeks met Takeaway.com vir ’n meerderheidsaandeel in die maatskappy mee.
Prosus se jongste aanbod kom neer op £5,1 miljard teenoor Takeaway.com se aanbod van £4,7 miljard.
Prosus het ook ingestem tot ’n eenvoudige meerderheid van Just Eat, wat 50% van alle aandele plus nog een aandeel behels.
“Prosus meen die verhoogde aanbod onderstreep sy verbintenis tot die transaksie en vorm ’n aantreklike en versekerde waarde vir Just Eat-aandeelhouers, terwyl dit terselfdertyd die gepaste opbrengs vir sy eie aandeelhouers beteken,” sê die maatskappy Maandag in ’n verklaring.
Prosus het op 22 Oktober skielik ’n aanbod gemaak om Just Eat te bekom, selfs al het die maatskappy se direksie toe reeds aangedui dat hy Takeaway.com se aanbod steun.
Prosus se model vir kosaflewering is dat die maatskappy die aflewering doen, terwyl Takeaway.com glo restaurante behartig.
Just Eat onderpresteer reeds ’n geruime tyd en verloor markaandeel, maar tog glo Prosus die maatskappy is ’n “aantreklike belegging”, wat ondanks die huidige uitdagings die potensiaal het om op lang termyn te groei.
Die dag voor Prosus sy aanbod aangekondig het, het Just Eat teen 589p verhandel.
Sy jongste aanbod is dus heelwat meer as wat Just Eat toe werd was, sê Prosus.
Just Eat se direksie het intussen erken dat hy verdere beleggings benodig en dat dit “dalk” sy winsgewendheid kan beïnvloed.
In sy verklaring Maandag sê Prosus hy glo steeds sy aanvanklike aanbod van 710p per aandeel was “regverdig”, maar hoop dat die aangepaste aanbod “meer aanloklik” vir Just Eat se aandeelhouers sal wees.
“Just Eat se aandeelhouers word versoek om die aanbod so gou as moontlik te aanvaar.”
Die afsnydatum vir Prosus se aanbod was aanvanklik 11 Desember, maar dit is nou tot 27 Desember om 13:00 (Londense tyd) verleng.
Teen laatmiddag op 6 Desember het aandeelhouers van net 0,0018% van Just Eat se aandele al die aanbod aanvaar.
Prosus besit tans geen aandele in Just Eat nie.
Die maatskappy het Maandagoggend byna 1% hoër teen R972,93 op die JSE verhandel.
Naspers was eweneens 0,6% hoër op R2 066,98.
Naspers besit minstens 73% van Prosus.
Meer oor: Just Eat | Prosus | Naspers | Maatskappye | Oorname